CELEX: 62021TN0709
Language: fi
Date: 2021-11-01 00:00:00
Title: Asia T-709/21: Kanne 1.11.2021 – WhatsApp Ireland v. EDPB

3.1.2022   
            
            
               FI
            
            
               Euroopan unionin virallinen lehti
            
            
               C 2/50
            
         
      Kanne 1.11.2021 – WhatsApp Ireland v. EDPB
      (Asia T-709/21)
      (2022/C 2/69)
      Oikeudenkäyntikieli: englanti
      
         Asianosaiset
      
      
         Kantaja: WhatsApp Ireland Ltd (Dublin, Irlanti) (edustajat: asianajajat H.-G. Kamann, F. Louis ja A. Vallery sekä P. Nolan, B. Johnston, C. Monaghan, Solicitors, P. Sreenan, D. McGrath, C. Geoghegan ja E. Egan McGrath, Barristers-at-Law)
      
         Vastaaja: Euroopan tietosuojaneuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 28.7.2021 annetun Euroopan tietosuojaneuvoston (EDPB) päätöksen 1/2021 kokonaisuudessaan tai toissijaisesti sen merkityksellisiltä osin ja
               
            
                  —
               
               
                  velvoittamaan vastaajaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa seitsemään kanneperusteeseen sellaisen kanteensa tueksi, jossa vaaditaan kumoamaan EDPB:n Euroopan parlamentin ja neuvoston asetuksen (EU) 2016/679 (yleinen tietosuoja-asetus) (1) 65 artiklan 1 kohdan a alakohdan nojalla 28.72021 antama sitova päätös 1/2021 kiistassa, joka on syntynyt Irlannin valvontaviranomaisen WhatsAppin osalta tekemästä päätösehdotuksesta.
      
                  1)
               
               
                  Ensimmäinen kanneperuste, jonka mukaan EDPB on ylittänyt yleisen tietosuoja-asetuksen 65 artiklaan perustuvan toimivaltansa.
               
            
                  2)
               
               
                  Toinen kanneperuste, jonka mukaan EDPB on rikkonut yleisen tietosuoja-asetuksen 13 artiklan 1 kohdan d alakohtaa ja 12 artiklan 1 kohtaa näitä säännöksiä tulkitessaan ja soveltaessaan ja loukannut kohtuuttomasti läpinäkyvyyttä koskevia WhatsAppin velvoitteita vaatimalla WhatsAppia toimittamaan tarpeetonta tietoa.
               
            
                  3)
               
               
                  Kolmas kanneperuste, jonka mukaan EDPB on rikkonut yleisen tietosuoja-asetuksen 4 artiklan 1 kohtaa tulkitessaan ja soveltaessaan kyseistä säännöstä ja ilmaisua ”henkilötieto” kohtuuttomasti.
               
            
                  4)
               
               
                  Neljäs kanneperuste, jonka mukaan EDPB on loukannut Euroopan unionin perusoikeuskirjan 48 artiklassa vahvistettua syyttömyysolettamaa siirtäessään WhatsAppille epäasianmukaisesti todistustaakan näyttää toteen, että tämän käsittely-ympäristö on sellainen, että rekisteröityjen jälleentunnistamisen vaara on pelkästään spekulatiivinen.
               
            
                  5)
               
               
                  Viides kanneperuste, jonka mukaan EDPB on loukannut Euroopan unionin perusoikeuskirjan 41 artiklassa vahvistettua oikeutta hyvään hallintoon jättäessään huomiotta WhatsAppin oikeuden tulla kuulluksi ja EDPB:n velvoitteet tutkia näyttö huolellisesti ja puolueettomasti ja esittää asianmukaiset perustelut.
               
            
                  6)
               
               
                  Kuudes kanneperuste, jonka mukaan EDPB on rikkonut yleisen tietosuoja-asetuksen 83 artiklaa ja loukannut useita perustavanlaatuisia periaatteita, joita sovelletaan sakkojen määrittämiseen yleisen tietosuoja-asetuksen nojalla.
               
            
                  7)
               
               
                  Seitsemäs kanneperuste, jonka mukaan EDPB on loukannut oikeusvarmuuden periaatetta jättäessään ottamatta huomioon sen, että sen päätöksessä tulkitaan ja sovelletaan uudella tavalla useita yleisen tietosuoja-asetuksen säännöksiä, minkä seurauksena asetuksen rikkominen on ollut vaikeasti ennakoitavissa.
               
            
         (1)  Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27.4.2016 annettu Euroopan parlamentin ja neuvoston asetus (EU) 20016/679 (yleinen tietosuoja-asetus) (EUVL 2016, L 119, s. 1).